Document ID: /fineweb-2-swissfilter-quality_10-filterrobots/filtered/02038.jsonl.gz/5985

RTR s’engascha fermamain per la scena da musica indigena e fa regularmain registraziuns cun chors, musicas e chapellas da musica populara ed era cun giuvens talents da musica da rock e pop. Quai faschain nus era l’onn 2024 nua che RTR po festivar 40 onns producziun da musica.
Cuira – Concurrenza da chors
Gia l'entschatta da l'onn datti in'occurrenza e concurrenza speziala per chors: La concurrenza svizra da chors. Chors or da l'entira Svizra vegnan a Cuira e sa preschentan dals 2 fin 4 da favrer davant las giurias en las baselgias Son Martin e Son Gliezi sco er en il Teater Cuira. Chors che vegnan valitads cun dapli che 23 puncts (il maximum è 25) dastgan sa preschentar al concert final.
En tut vegnan 67 chors a Cuira (radund 1'800 chantaduras e chantadurs) e tut ils chors sa preschentan er als «concerts d'inscunter» en l'auditorium GKB e la Postremise. Vitiers datti era concerts da gala, tranter auter in cun il Chor da giuvenils Grischun u ils Kings Singers. Natiralmain dat quai era bler material per nossas emissiuns «Artg musical» e «Noss chors».
En noss archiv da musica èn da chattar nundumbraivlas registraziuns da chors - en spezial chors rumantschs e grischuns.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.
Savognin – Registraziuns per nossas uniuns
Il 2023 ha RTR per l'emprima giada offrì als chors, a las musicas instrumentalas ed a las furmaziuns da musica populara la pussaivladad da far registraziuns da tun e maletg. A Flem (baselgia refurmada) ed a Zernez (halla da gimnastica) ha RTR endrizzà cameras, glisch e microfons per porscher a las uniuns participantas in eveniment singular. Quest onn repetin l'acziun e faschain la primavaira registraziuns a Savognin.
Il success da l'onn passà ha animà RTR dad era porscher registraziuns a musicistas e musicists e bands da rock, pop u hip-hop. La primavaira e l'atun èn reservads termins per far questas registraziuns dad audio e video en la Lounge.
Tadlai nossas pli novas registraziuns, intervistas cun cumponists ed istorgias da davant e davos ils palcs da concert.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.
Claustra – Festa chantunala da musica
Ils 8 e 9 da zercladur 2024 organisescha Claustra la 29avla festa chantunala. Passa 60 societads da musica, la gronda part dal Grischun, vegnan en il Partenz per sunar e far musica e laschar giuditgar lur prestaziun. Ina festa ch'era RTR accumpogna e fa registraziuns da tun e maletg. Questas registraziuns, sco era registraziuns da las ultimas festas da musica e chant ed era da concerts chattais sin rtr.ch/playfestas, ina preziusa trucca da stgazis musicals. Era sin PlayRTR audio e PlayRTR video ed era sin noss chanal da youtube chattais bleras registraziuns che RTR ha fatg ils ultims onns e decennis.
L’emissiun preschenta furmaziuns da brass, armonias, fanfaras, musicas militaras, furmaziuns pitschnas ed auter pli.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.
Trun – Festa districtuala da chant
In'emna suenter la Festa chantunala da musica, ils 15 da zercladur 2024, datti a Trun in'ulteriura festa da chant sursilvana. Igl è gia la 46avla ed annunziads èn radund 30 chors da divers geners. RTR registrescha las producziuns da tut ils chors cun tun e maletg. Pli tard vegn la festa lura era publitgada sco tuttas festas registradas sin noss portal da festas e concerts: rtr.ch/playfestas.
Playfestas
Vus chattais qua differentas registraziuns che
ha fatg en il decurs dals ultims onns per Vus. Quai èn registraziuns da discs cumpacts, concerts ubain era festas da chant e musica. Nus giavischain bun divertiment da tadlar ils tuns e suns.
Degen – Open Air Lumnezia
La stad 2024, dals 25 fin ils 27 da fanadur, rapporta RTR per in'ulteriura giada dal pli grond eveniment musical en il Grischun: l'Open Air Lumnezia. Usitadamain datti ina vasta producziun d'audio e video direct da la tribuna a Degen. E tut quai è lura era da chattar sin ils differents chanals (PlayRTR, Youtube, MX3, Playfestas). Il pli simpel da chattar la purschida è dad cliccar sin rtr.ch/musica.
La musica populara dal Grischun e da la Svizra chatta ses lieu en questa emissiun.